9.11.2010 Jurnalul Oficial al Uniunii Europene L 291/47 DECIZII DECIZIA COMISIEI din 8 noiembrie 2010 privind neincluderea anumitor substanțe în anexa I, IA sau IB la Directiva 98/8/CE a Parlamentului European și a Consiliului privind comercializarea produselor biocide [notificată cu numărul C(2010) 7579] (Text cu relevanță pentru SEE) (2010/675|UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (!), în special articolul 16 alineatul (2) al doilea paragraf, întrucât: (1) Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European şi a Consiliului privind introducerea pe piață a produselor biocide () stabileşte o listă a substanțelor active care urmează să fie evaluate în vederea unei eventuale includeri în anexa I, IA sau IB la Directiva 98/8/CE. (2  Pentru o serie de combinații de substanţejtipuri de produs incluse în această listă, fie toţi participanții și-au întrerupt participarea la programul de reexaminare, fie statul membru desemnat ca raportor pentru evaluare nu a primit niciun dosar complet în intervalul de timp specificat la articolul 9 şi la articolul 12 alineatul (3) din Regulamentul (CE) nr. 1451/2007. (3)  În consecinţă, în conformitate cu articolul 11 alineatul (2), cu articolul 12 alineatul (1) și cu articolul 13 alineatul (5) din Regulamentul (CE) nr. 1451/2007, Comisia a informat statele membre cu privire la aceasta. De asemenea, aceste informații au fost făcute publice prin mijloace electronice. (  În intervalul de trei luni de la publicarea acestor informații, un anumit număr de societăți şi-au manifestat interesul de a-și asuma rolul de participant pentru substanțele şi tipurile de produs în cauză. Societățile respective nu au prezentat însă un dosar complet. () JO L 123, 244.1998, p. 1. () JO L 325, 11.12.2007, p. 3. (5)  Prin urmare, în temeiul articolului 12 alineatul (5) din Regulamentul (CE) nr. 1451/2007, se impune ca substanțele și tipurile de produs în cauză să nu fie incluse în anexa ], IA sau IB la Directiva 98/8/CE. (6)  Din motive de certitudine juridică, trebuie precizată data de la care nu mai sunt introduse pe piață produsele biocide care conțin substanţe active pentru tipurile de produs indicate în anexa la prezenta decizie. (7)  Măsurile prevăzute de prezenta decizie sunt conforme cu avizul Comitetului permanent pentru produse biocide, ADOPTĂ PREZENTA DECIZIE: Articolul 1 Substanțele specificate în anexa la prezenta decizie nu se includ în anexa |, IA sau IB la Directiva 98/8/CE pentru tipurile de produs în cauză. Articolul 2 În scopul aplicării articolului 4 alineatul (2) din Regulamentul (CE) nr. 1451/2007, produsele biocide care conțin substanţe active pentru tipurile de produs indicate în anexa la prezenta decizie nu se mai introduc pe piață de la 1 noiembrie 2011. Articolul 3 Prezenta decizie se adresează statelor membre. Adoptată la Bruxelles, 8 noiembrie 2010. Pentru Comisie Janez POTOCNIK Membru al Comisiei